Placuit atque convenit inter donnum Aimardum et congregationem sancti Petri [ex una], et ex alia parte Rainaldo et uxore sua Edvera et Tedeno. In primis commutant ad partes sancti Petri pratum in pago Matisconense, in agro Galoniacense, subtus Vallis vocant, qui terminat a mane terra sancti Petri, a medio die aqua volvente, a sero terra Arluisi cum heredibus, a circio terra sancti Petri; aliam petiolam de prato in ipso loco, que terminat a mane terra sancti Petri, a medio die aqua volvente, a sero terra sancti Vincentii, a circio terra sancti Petri. Habet inter totum perticas C sexaginta VIII. Infra istas terminationes et perticationes, totum ad integrum. Similiter donamus ad partes Rainaldi et uxoris sue Edvere et Tedeni pratos duos in villa Castello, qui terminat a mane rivo volvente, a medio die terra Euraldi, a sero via [publica], a circio terra filiæ Ranuardi; aliam petiolam de campo in ipso loco, qui terminat de tribus partibus terra Ramnaldi cum heredibus, de quarte parte rivo volvente. Habet inter totum perticas C sexaginta III. Infra istas terminationes et perticationes, totum ad integrum, ut faciat unusquisque quicquid facere voluerit. Qui contradixerit aut hoc scamium calumpniari voluerit, auri libras II componat; firma permaneat, cum stipulatione subnixa. Actum Cluniaco. S. Rainaldi et uxoris sue Edveræ. S. Tetidini. S. Arluisi. S. Emmardi. S. Aremberti. S. Iterii, Eurardi. S. Otterii. S. Dodini. S. Arberti. S. Aicardi. S. Duranni. S. Gunduini. Ego Johannes rogatus scripsi, datavi die dominico, mense madio, anno XIII regnante Ludovico rege.